LATVIJAS REPUBLIKAS MINISTRU KABINETS

2011.gada \_\_\_.\_\_\_\_\_\_\_\_\_\_\_\_ Rīkojums Nr. \_\_\_

Rīgā (prot. Nr.\_\_\_ \_\_\_.§)

**Par obligāti piemērojamo Latvijas nacionālo standartu tulkošanu**

1. Ministrijām, izstrādājot tiesību aktu projektus, atsaukties tikai uz obligāti piemērojamā Latvijas nacionālā standarta versiju, kas minēta Eiropas Savienības tiesību aktā, kurš ar konkrēto tiesību akta projektu tiek pārņemts.

2. Ekonomikas ministrijai izstrādāt priekšlikumus par obligāti piemērojamo Latvijas nacionālo standartu tulkošanas izdevumu samazināšanu, ņemot vērā citu Eiropas Savienības valstu pieredzi. Pamatojoties uz iegūto informāciju, līdz 2011.gada 1.maijam sagatavot nepieciešamos grozījumus normatīvajos aktos.

3. Līdz nepieciešamo normatīvo aktu pieņemšanai:

3.1. ministrijas kā obligāti piemērojamus Latvijas nacionālos standartus tiesību aktos drīkst noteikt latviešu valodā netulkotos standartus, par kuriem anotācijā attiecīgās nozares ministrija prognozējusi, ka tos neviens nepieprasīs;

3.2. tiesību akta projektam, kurā iekļauts latviešu valodā netulkots obligāti piemērojamais Latvijas nacionālais standarts, par kuru anotācijā prognozēts, ka to pieprasīs vismaz viena persona, pievieno attiecīgu Ministru kabineta sēdes protokollēmumu, kurā nosaka konkrētu datumu, līdz kuram tiks nodrošināta šī standarta tulkojums latviešu valodā. Savukārt tiesību akta projekta punktiem, kuros minēti standarti, kas nav tulkoti latviešu valodā, paredzēt spēkā stāšanās datumu, kas ir saskaņots ar protokollēmumā paredzētā uzdevuma izpildes termiņu.

## Ministru prezidents V.Dombrovskis

## Vides aizsardzības un reģionālās attīstības ministrs R.Vējonis

Iesniedzējs:

Vides aizsardzības un reģionālās attīstības ministrs R.Vējonis

Vīza: valsts sekretārs G.Puķītis

11.01.2011 10:16

L.Maslova

67026586, lana.maslova@vidm.gov.lv